Alaquàs anuncia les activitats del Centenari de la Declaració del Castell com a Monument Històric Artístic Nacional
27/02/2018

# Alaquàs anuncia les activitats del Centenari de la Declaració del Castell com a Monument Històric Artístic Nacional

*   27/02/2018
*   [Castell](/categoria/4/0/castell)
*   [Imprimir](#)
*   Compartir
*    https://www.alaquas.org/documento.asp?id\_do=16680

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16680%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20anuncia%20les%20activitats%20del%20Centenari%20de%20la%20Declaraci%C3%B3%20del%20Castell%20com%20a%20Monument%20Hist%C3%B2ric%20Art%C3%ADstic%20Nacional)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16680/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16680/27022018img_4817_1_Form_4.jpg)](https://www.alaquas.org/ficheros/documentos/2018/2/16680/27022018img_4817_1_Form_10.jpg "<a href='https://www.alaquas.org/ficheros/documentos/2018/2/16680/27022018img_4817_1_Form_10.jpg' target=_blank><i class='fa fa-external-link' aria-hidden='true'></i>.Alaquàs anuncia les activitats del Centenari de la Declaració del Castell com a Monument Històric Artístic Nacional</a>")

Una cavalcada cívica protagonitzarà l'acte central de commemoració que tindrà lloc el 21 d'abril. El Castell d'Alaquàs acollirà durant l'any nombroses activitats per a tots els públics

L’Ajuntament d’Alaquàs va anunciar el passat divendres 23 de febrer les activitats previstes per a celebrar el Centenari de la declaració del Castell com a Monument Històric Artístic Nacional que es commemora el 21 d’abril de 2018. Un acte que coincideix amb l’aniversari de la recuperació del Castell que se celebra cada 28 de febrer.

En l’acte van estar presents l’Alcaldessa d’Alaquàs, Elvira García Campos, el Regidor de Cultura, Toni Saura, el director de Quaderns d’Investigació, Enric Juan Redal, el professor universitari, Rafael Roca i la comissió consultiva creada especialmente per al Centenari.

En l’acte es va posar de relleu la importància d’aquesta efemèride i la implicació d’institucions, organitzacions, universitats, associacions i entitats en la participació activa d’aquest Centenari que va a permetre recuperar la memòria sobre els últims cent anys del monument i assentar les bases per a projectar el futur del Castell i d’Alaquàs.

L’Alcaldessa d’Alaquàs, Elvira García Campos, va destacar que “hui arranquem un nou camí, una nova pàgina a escriure de manera col·lectiva. Amb la presentació de les activitats del Centenari del Castell estem construint el nostre futur. Hem de continuar teixint complicitats, heu posat el vostre amor per Alaquàs al servei d'aquesta noble causa i no podem permetre'ns oblidar en el futur”.

L’acte central de les celebracions tindrà lloc el 21 d’abril, data de commemoració. L’Ajuntament d’Alaquàs està preparant un acte especial per tal que la ciutadania se senta protagonista i celebre aquesta Centenari com a seu. Una cavalcada cívica que finalitzarà amb un espectacle al Castell serà el més destacat d’aquesta jornada.

Però, abans i després d’aquesta data, el Castell d’Alaquàs s’omplirà d’una àmplia programació, sent escenari central d’una gran quantitat d’actes culturals i socials previstos per institucions públiques, organismes, entitats i associacions que s’han implicat de manera activa i participativa en aquesta efemèride.

Des de març a maig passaran tots els alumnes de primària pel Castell per participar en una activitat d’animació a la lectura amb textos relacionats amb el Castell i visita guiada. L’últim diumenge de cada mes hi hauran també rutes històrics per Alaquàs.

Pel que fa a les activitats previstes destaquen aquest mes de febrer la recepció de la Unió Gremial dels Comerciants de València que tindrà lloc el 28 de febrer. El 3 de març es presentarà el llibre de l’alaquaser Emili Gil “El violín roto”, el 7 de març s’inaugurarà l’exposició de la Diutació de València “Dones en marxa”, els dies 23 i 24 de febrer tindrà lloc el curs CEFIRE: Educació, dona i empoderament docent i el 25 el concert de l’Acadèmia de Capella de Ministers.

En abril, a més de la celebració central, el dia 22 s’estrenarà la “Fulla de malva”,una composició encarregada per la Unió Musical d’Alaquàs basada en la primera novel·la de l’investigador local Adrià Hernández. El dia 28 tindrà lloc l’activitat Acadèmia dels Nocturns.

En maig tindrà lloc la MusicArts X edición en la que participen instituts i col·legis d’Alaquàs, els dies 17, 18 19 el Seminari Gestió Pública del Patrimoni (Máster CAPA), el 18 la Gala de l’esport, el 19 la “Trobada d’editorials i gèneres”  i el 26 la Fashion Day.

El dia 1 de juny l’Associació Empresarial Valenciana d’Agències de Viatges AEAV ha organtizat el primer Workshop, un gran event de promoció turística per a Alaquàs. El dia 2 tindrà lloc la LAST DAY ZOMBIE, el 16 un Concert de la Nova Coral, el 28 el Fòrum Empresarial Horta Sud. “Les xicotetes empreses en l’Europa del futur” i els dies 27, 28, 29 i 30 el Certamen Nacional Teatre Escena Alaquàs. 

El dia 6 de juliol hi haurà un Concert de la Banda Federal de la CV, el dia 19, concert de Banda Panameña de Vientos.

**Centenari**

El Centenari de la declaració del Castell d’Alaquàs com a Monument Històric Artístic Nacional és una efemèride fonamental en la història local del municipi que va a permetre recuperar la memòria sobre els últims cent anys del monument i assentar les bases per a projectar el futur del Castell i d’Alaquàs.

El passat 15 de juny, l’Ajuntament d’Alaquàs va celebrar un acte públic per convidar a la ciutadania a sumar-se a les celebracions i participar activament. Més de cinquanta col·lectius culturals, festius, socials i esportius van estar presents en la cita convocada per l’Ajuntament d’Alaquàs per tal de presentar el Centenari i convidar a la ciutadania a sumar-se de manera activa després de la creació d’una comissió assessora integrada per les principals entitats culturals i patrimonials. En l’acte, l’Alcaldessa d’Alaquàs, Elvira García Campos, acompanyada dels portaveus municipals i per l’investigador local, Rafa Roca, va llegir el manifest aprovat pel Ple de la Corporació Municipal per tal d‘iniciar el procés de celebració d’aquesta efemèride que s’iniciarà el 21 d’abril de 2018 i es perllongarà fins el 28 de febrer de 2019. Una Declaració Institucional que suposa el començament del camí i el punt de partida de les celebracions d’aquest Centenari.